CELEX: 32004R1450
Language: sk
Date: 2004-08-13 00:00:00
Title: Nariadenie Komisie (ES) č. 1450/2004 z 13. augusta 2004, ktorým sa vykonáva rozhodnutie Európskeho parlamentu a Rady č. 1608/2003/ES o vypracovaní a vývoji štatistík spoločenstva o inovácii(Text s významom pre EHP)

14.8.2004   
            
            
               SK
            
            
               Úradný vestník Európskej únie
            
            
               L 267/32
            
         
      NARIADENIE KOMISIE (ES) č. 1450/2004
   z 13. augusta 2004,
   ktorým sa vykonáva rozhodnutie Európskeho parlamentu a Rady č. 1608/2003/ES o vypracovaní a vývoji štatistík spoločenstva o inovácii
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na rozhodnutie Európskeho parlamentu a Rady č. 1608/2003/ES z 22. júla 2003 o vypracovaní a vývoji štatistík spoločenstva o vede a technike (1), najmä na jeho článok 3,
   keďže:
   
               (1)
            
            
               Rozhodnutím č. 1608/2003/ES sa určili jednotlivé štatistické činnosti potrebné na založenie štatistík o vede, technike a inovácii.
            
         
               (2)
            
            
               Je nevyhnutné prijať opatrenia na vykonávanie jednotlivých štatistických činností, ako určuje článok 2 rozhodnutia č. 1608/2003/ES.
            
         
               (3)
            
            
               Jednotlivé štatistické činnosti by mali brať do úvahy rozhodnutie Európskeho parlamentu a Rady č. 2367/2002/ES zo 16. decembra 2002 o Štatistickom programe spoločenstva na roky 2003 až 2007 (2), ktorý špecificky určil pracovný program na vypracovávanie a zdokonaľovanie štatistík o inovácii na obdobie 2003 až 2007.
            
         
               (4)
            
            
               Je potrebné zabezpečiť zosúladenie štatistík spoločenstva o inováciách s ďalšími medzinárodnými normami, čo vyžaduje zohľadnenie práce vykonanej Organizáciou pre hospodársku spoluprácu a rozvoj (OECD) a ďalšími medzinárodnými organizáciami.
            
         
               (5)
            
            
               Pri vykonávaní rozhodnutia č. 1608/2003/ES by sa mal pri príprave ustanovení týkajúcich sa prístupu k administratívnym zdrojom a štatistického utajenia zohľadniť rámec, ktorý poskytuje nariadenie Rady (ES) č. 322/97 zo 17. februára 1997 o štatistikách spoločenstva (3).
            
         
               (6)
            
            
               Opatrenia ustanovené v tomto nariadení sú v súlade so stanoviskom Výboru pre štatistický program,
            
         PRIJALA TOTO NARIADENIE:
   Článok 1
   Týmto nariadením sa ustanovujú opatrenia potrebné na vykonávanie rozhodnutia č. 1608/2003/ES v súvislosti so štatistikami spoločenstva o inováciách.
   Článok 2
   1.   Toto nariadenie bude pokrývať štatistiky spoločenstva o inovácii. Pre tieto štatistiky sa zoznam štatistických premenných, aktivít a pokrytých sektorov, členenia výsledkov, frekvencia, konečné dátumy pre odosielanie údajov a prechodné obdobie upresnia v prílohe.
   2.   Na základe záverov uvedených v správach predložených Európskemu parlamentu a Rade podľa článku 5 rozhodnutia č. 1608/2003/ES, zoznam štatistických premenných, aktivít a pokrytých sektorov, členenia výsledkov, frekvencia, konečné dátumy pre odosielanie údajov a ďalšie charakteristiky uvedené v prílohe tohto nariadenia môžu byť v pravidelných intervaloch aktualizované.
   Článok 3
   Členské štáty budú zhromažďovať potrebné údaje pomocou kombinácie rôznych zdrojov ako napr. výberové zisťovania, administratívne zdroje údajov a ďalšie zdroje údajov. Ďalšie zdroje údajov budú prinajmenšom ekvivalentné z hľadiska kvality alebo postupov štatistického odhadu s výberovými zisťovaniami alebo administratívnymi zdrojmi údajov.
   Článok 4
   Štatistiky spoločenstva o inovácii uvedené v prílohe budú založené na zosúladených konceptoch a definíciách, ktoré sa nachádzajú v najaktuálnejšej verzii Oslo manuálu. Členské štáty budú uplatňovať tieto zosúladené koncepty a definície pre štatistiky, ktoré sa majú zostavovať.
   Správy predložené Európskemu parlamentu a Rade podľa článku 5 rozhodnutia č. 1608/2003/ES budú obsahovať odkaz na koncepty a definície a ich uplatnenie.
   Článok 5
   Členské štáty povinne odošlú Komisii (Eurostatu) celkové štatistiky, ako sa uvádzajú v prílohe, a dobrovoľne odošlú záznamy jednotlivých údajov s použitím štandardného formátu pre odosielanie, ktorý Komisia (Eurostat) určí v spolupráci s nimi.
   Článok 6
   Posudzovanie kvality vykonajú členské štáty a Komisia (Eurostat).
   Členské štáty odošlú Komisii (Eurostatu) na jej žiadosť informácie potrebné na posúdenie kvality štatistík uvedených v prílohe tohto nariadenia, ktoré sú potrebné na splnenie oznamovacích požiadaviek ustanovených v článku 5 rozhodnutia č. 1608/2003/ES.
   Článok 7
   Toto nariadenie nadobúda účinnosť dvadsiaty deň od svojho uverejnenia v Úradnom vestníku Európskej únie.
   
      Toto nariadenie je záväzné vo svojej celistvosti a je priamo uplatniteľné vo všetkých členských štátoch.
      V Bruseli 13. augusta 2004
      
         
            Za Komisiu
         
         Joaquín ALMUNIA
         
         
            člen Komisie
         
      
   
   
      (1)  Ú. v. EÚ L 230, 16.9.2003, s. 1.
   
      (2)  Ú. v. ES L 358, 31.12.2002, s. 1.
   
      (3)  Ú. v. ES L 52, 22.2.1997, s. 1. Nariadenie zmenené a doplnené nariadením Európskeho parlamentu a Rady (ES) č. 1882/2003 (Ú. v. EÚ L 284, 31.10.2003, s. 1).
   
      PRÍLOHA
      ŠTATISTIKY O INOVÁCIÁCH
      Časť 1
      Členské štáty vypracujú nasledujúce štatistiky spoločenstva o inováciách:
      
                  Kód
               
               
                  Názov
               
               
                  Poznámky
               
            
                  1
               
               
                  Počet podnikov s inovačnou aktivitou
               
               
                  Ako absolútna hodnota a ako percentuálny podiel zo všetkých podnikov
               
            
                  2
               
               
                  Počet inovujúcich podnikov, ktoré zaviedli nové produkty alebo výrazne zdokonalené produkty, ktoré sú na trhu nové
               
               
                  Ako absolútna hodnota, ako percentuálny podiel zo všetkých podnikov a ako percentuálny podiel zo všetkých podnikov s inovačnou aktivitou
               
            
                  3
               
               
                  Tržby spojené s inováciou za nové alebo výrazne zdokonalené produkty, ktoré sú na trhu nové
               
               
                  Ako absolútna hodnota, ako percentuálny podiel z celkových tržieb a ako percentuálny podiel z celkových tržieb podnikov s inovačnou aktivitou
               
            
                  4
               
               
                  Tržby spojené s inováciou za nové alebo výrazne zdokonalené produkty, ktoré sú v podniku nové, ale nie sú nové na trhu
               
               
                  Ako absolútna hodnota, ako percentuálny podiel z celkových tržieb a ako percentuálny podiel z celkových tržieb podnikov s inovačnou aktivitou
               
            
                  5
               
               
                  Počet podnikov s inovačnou aktivitou, ktoré sa zúčastňujú na spolupráci pri inovácii
               
               
                  Ako absolútna hodnota a ako percentuálny podiel zo všetkých podnikov s inovačnou aktivitou
               
            
                  6
               
               
                  Výdavky na inovácie
               
               
                  Ako absolútna hodnota, ako percentuálny podiel z celkových tržieb a ako percentuálny podiel z celkových tržieb podnikov s inovačnou aktivitou – nepovinné
               
            
                  7
               
               
                  Počet podnikov s inovačnou aktivitou, ktoré zaznamenali veľmi významné účinky inovácie
               
               
                  Ako absolútna hodnota a ako percentuálny podiel zo všetkých podnikov s inovačnou aktivitou
               
            
                  8
               
               
                  Počet podnikov s inovačnou aktivitou, ktoré zaznamenali veľmi významné zdroje informácií pre inovácie
               
               
                  Ako absolútna hodnota a ako percentuálny podiel zo všetkých podnikov s inovačnou aktivitou – nepovinné
               
            
                  9
               
               
                  Počet podnikov, ktoré čelili významným brániacim faktorom
               
               
                  Ako absolútna hodnota, ako percentuálny podiel zo všetkých podnikov, ako percentuálny podiel zo všetkých podnikov s inovačnou aktivitou a ako percentuálny podiel zo všetkých podnikov bez inovačnej aktivity
               
            Okrem vyššie uvedených štatistík členské štáty zostavia dodatočné štatistiky (vrátane ich členenia) v súlade s hlavnými témami uvedenými v Oslo manuáli. O týchto dodatočných štatistikách sa rozhodne v úzkej spolupráci s členskými štátmi.
      Časť 2
      Ako minimum budú pokryté podniky v NACE Rev. 1.1 kategórie C, D, E, I a J, v NACE Rev. 1.1 oddiely 51, 72 a v NACE Rev. 1.1 skupiny 74.2 a 74.3.
      Časť 3
      Všetky premenné sa budú poskytovať každé štyri roky s výnimkou premenných 1, 2, 3, 4 a 5, ktoré sa budú poskytovať každé dva roky.
      Časť 4
      Prvým referenčným rokom, pre ktorý sa štatistiky budú zostavovať, je kalendárny rok 2004.
      Časť 5
      
                  1.
               
               
                  Všetky výsledky musia byť členené podľa hospodárskych činností (NACE Rev. 1.1) na úrovni jednotlivých kategórií a podľa nasledujúcich veľkostných skupín v závislosti od počtu zamestnancov: 10–49 zamestnancov, 50–249 zamestnancov, viac ako 249 zamestnancov.
               
            
                  2.
               
               
                  Všetky výsledky musia tiež byť rozdelené podľa hospodárskych činností (NACE Rev. 1.1) na úrovni jednotlivých oddielov.
               
            
                  3.
               
               
                  Výsledky premennej 5 musia byť členené podľa typu spolupráce v oblasti inovácií. Výsledky premennej 7 musia byť členené podľa typu účinkov inovácií. Výsledky premennej 8 musia byť členené podľa typu zdrojov informácií. Výsledky premennej 9 musia byť členené podľa typu brániacich faktorov. O týchto členeniach sa rozhodne v úzkej spolupráci s členskými štátmi.
               
            Časť 6
      
                  1.
               
               
                  Všetky výsledky treba odoslať v priebehu 18 mesiacov od konca kalendárneho roka daného referenčného obdobia.
               
            
                  2.
               
               
                  Členské štáty dobrovoľne odošlú Komisii (Eurostatu) záznamy o jednotlivých údajoch pokrývajúce všetky štatistické jednotky zahrnuté do vnútroštátnych zisťovaní o inováciách.
               
            Časť 7
      
                  1.
               
               
                  Dotazník pre zisťovanie používaný pre zisťovania spoločenstva o inováciách, ktoré sa uskutočňujú každé štyri roky a začínajú sa referenčným rokom 2004, bude pokrývať hlavné témy uvedené v Oslo manuáli so zreteľom na meranie inovácií v podnikoch.
               
            
                  2.
               
               
                  V úzkej spolupráci s členskými štátmi Komisia (Eurostat) vypracuje metodologické odporúčania pre zisťovania spoločenstva o inováciách a budú viesť k vysokému stupňu zosúladenia výsledkov zisťovania. Tieto odporúčania budú pokrývať prinajmenšom cieľovú populáciu, metodológiu zisťovania (vrátane regionálnych aspektov), zosúladený dotazník pre zisťovanie, zhromažďovanie, spracovanie a odosielanie údajov a požiadavky na kvalitu údajov.
               
            
                  3.
               
               
                  V úzkej spolupráci s členskými štátmi budú metodologické odporúčania tiež vypracované pre ostatné zisťovania o inováciách, ktoré sa uskutočnia každé štyri roky, so začiatkom za referenčný rok 2006.
               
            
                  4.
               
               
                  Členské štáty poskytnú Komisii (Eurostatu) potrebné informácie v súvislosti s vnútroštátnou metodológiou používanou pri národných štatistikách o inováciách.
               
            Časť 8
      Keďže národné štatistické systémy si vyžadujú výrazné zmeny, Komisia môže členským štátom povoliť výnimku v súvislosti so štatistikami, ktoré sa majú zostaviť pre prvý referenčný rok 2004. Dodatočné výnimky sa môžu povoliť, pokiaľ ide o pokrytie hospodárskych činností podľa NACE Rev. 1.1 a členenia podľa veľkostných skupín v závislosti od počtu zamestnancov v štatistikách, ktoré sa majú zostaviť za referenčný rok 2006.